open-index/open-wikipedia-markdown huggingface dataset:
Географски координатен систем

[мини|десно|Географски координати на [сфера]]
мини|десно|300п|Илустрација за географска ширина и должина на Земјата.

**Географскиот координатен систем** ја прикажува секоја локација на Земјата со две или три координати на сферен координатен систем којшто е подреден со оската на вртење на Земјата. Позајмувајќи теории од античките Вавилонци, а подоцна проширени од познатиот грчки мислител и географ Птоломеј, на полн круг му се припишуваат 360°.

Географскиот координатен систем овозможува секоја локација на Земјата да биде определена преку три координати на сферичниот координатен систем, кој е подреден на оската на вртење на земјата.

## Прва и втора димензија, географска широчина и географска должина

* географска ширина (латитуда) е аголот во центарот на координатниот систем помеѓу која било точка на Земјината површина и рамнината на екваторот. Линиите кои се спојуваат во точките на иста географска ширина се нарекуваат напоредници. Тие исцртуваат концентрични кругови на површината на земјата. Секој до Земјините полови се наоѓа на 90 степени. Северниот Пол е 90° СГШ; Јужниот Пол е 90° ЈГШ. 
Нултиот степен од напоредникот на географската должина е означен со екваторот. Тоа е замислена линија која ја дели Земјината топка на северна и јужна полутопка.

* географска должина (лонгитуда) е аголот кон исток или запад, во центарот на координатниот систем, помеѓу која било точка на Земјината површина и рамнината помеѓу северниот и Јужниот Пол. Линиите чии точки се спојуваат на иста географска должина се нарекуваат меридијани. Сите меридијани се половина од замислени кругови и не се паралелни. По дефиниција тие се спојуваат на половите. Линијата која поминува преку Гринич (Во близината на Лондон) е меѓународната нулта точка за географска должина. Таа точка е местото каде што истовремено меридијанот е 180° ЗГШ (запад) и 180° ИГД (исток).

Со комбинација на овие два агли хоризонталната позиција на која било локација на земјата може да биде определена.

На пример Скопје има географска ширина од 42°0′ СГШ и должина од 21°26′ ИГД . Ако повлечеме линија од центарот на земјата со агол од северно од екваторот и од Гринич, оваа линија ќе помине низ Скопје.

За попрецизна определба, степените се делат на минути (1 минута е 1/60 дел од степенот и е означена со „м“ или '. Дополнително минутите се делат на секунди означени со „с“ или ''.

## Трета димензија - длабочина односно [[надморска височина]]
За целосно да се определи некоја локација на земјата, мора исто така и да се определи нејзината висина во однос на нивото на морето. За локации кои се наоѓаат под морското ниво се користи центарот на земјата како референтна точка.

## Поврзано
* Геокодирање
* Геоозначување
* GPS-уред

## Надворешни врски

* 


Координатен систем
Координатен систем
Категорија:Координатни системи
30 февруари

Според грегоријанскиот календар, февруари има 28 дена или 29 кога станува збор за престапна година. Сепак некои од светските календари го имале февруари со 30 дена.

## Шведски календар

Шведското кралство кое ја вбројувало и Финска во тоа време, планирало да се префрли од јулијанскиот календар на Грегоријанскиот на почетокот на 1700, со тоа што би ги исфрлило престапните денови во следните 40 години. Оттука 1700 не била престапна во Шведска. Спротивно на планот испаднало дека 1704 и 1708 се престапни години, што предизвикало Шведскиот календар да биде 1 ден понапред од Јулијанскиот, а 10 дена позади Грегоријанскиот. Потоа во 1712 повторно се вратиле на јулијанскиот, а конечното свртување кон грегоријанскиот е направено во 1753.

## Советски револуционерен календар

thumb|right|300px|Шведски календар од февруари 1712
Во 1929 Советскиот Сојуз вовел нов револуционерен календар, со кој секој работен месец имал 30 дена а останатите 5 или 6 биле безмесечни празнични денови. Сепак во 1931 овој календар е напуштен.

## Вештачки календари

Вештачките календари можат да имаат и по 30 дена во февруари, на пример во климатски модел статистиките можат да бидат поедноставени со создавање 12 месечна година од по 30 дена.

Хедли центарот  е еден пример.

## Надворешни врски
* Naturalists Almanac февруари 30 
* 30 дена во февруари 1712

Категорија:Календари
Струма

**Струма** (, грчки: *Στρυμόνας*) — река во Пиринска Македонија, Бугарија и Егејска Македонија. Извира на планината Витоша, блиску до нејзиниот највисок врв — Црн Врв, и се влева во Струмскиот Залив (наречен и Орфански Залив) во Белото Море. Вкупниот тек на реката е 415 километри од кои во Бугарија се 290 км. Реката има и околу 42 притоки од кои ја добива својата вода.

## Наводи

## Надворешни врски

Категорија:Реки во Пиринска Македонија
Категорија:Реки во Егејска Македонија
Категорија:Реки во Бугарија
Категорија:Реки во Грција

Категорија:Меѓународни реки во Европа
ISO 639

**ISO 639** е еден од неколкуте меѓународни стандарди кои ги дефинираат кратките кодови за имињата на јазиците на земјите. ISO 639 е составен од неколку делови од кои 2 дела се објавени. Останатите делови сѐ уште се во работна фаза.

* ISO 639-1: 2002 Кодови за претставување на имињата на јазиците—Дел 1: Алфа-2 код Список на ISO 639-1 кодови
* ISO 639-2: 1998 Кодови за претставување на имињата на јазиците—Дел 2: Алфа-3 код Список на ISO 639-2 кодови
* ISO 639-3: 2007 Кодови за претставување на имињата на јазиците—Дел 3: Алфа-3 код Список на ISO 639-3 кодови
* ISO/CD 639-4: 2007? *Кодови за претставување на имињата на јазиците -- Дел 4:...*
* ISO/DIS 639-5: 2007? *Кодови за претставување на имињата на јазиците -- Дел 5: Алфа-3 код за јазични семејства и групи*
* ISO/CD 639-6: 2007? *Кодови за претставување на имињата на јазиците -- Дел 6: Алфа-4 ...*

Категорија:ISO 639 стандарди
#00639
Глен Милеров оркестар

thumb|right|250px|Глен Милеровиот оркестар во изведба (1939)
**Глен Милеровиот оркестар** бил формиран во 1937 од Глен Милер. Бил распореден околу еден кларинет и тенор саксофон кои ја свиреле мелодија, додека трите фруги саксофони свиреле хармонија. Милер претходно имал формирано уште еден бенд во 1936, но го распуштил зошто сметал дека е премногу сличен на бендовите во тоа време.

Новиот бенд бил многу популарен и снимил бројни хитови - меѓу кои и популарните,  „Месечева серенада“ („*Moonlight Serenade*“), „Во добро расположение“ („*In the Mood*“), „Смокинг раскрсница“ („*Tuxedo Junstion*“), „Чатануга чу чу“ („*Chattanooga Choo Choo*“) и „Имам девојка во Каламазу“ („*I've Got a Gal in Kalamazoo*“).

По трагичната смрт на Милер во 1944, бендот повторно се реоформил под водство на Текс Бенеке кој бил гланиот тенор саксофонист, пејач и долгогодишен пријател на Милер. Неколку години подоцна, оставнината на Милер се разделила со Бенеке и го најмила Реј МекКинли кој бил главен тапанар во Милеровиот воен воздухопловен бенд за да оформи нов „сенишен бенд“ во 1956. 

Глен Милеровиот окрестар изведувале и снимале плочи под раководство на разни музичари. Бендот сѐ уште прави турнеи и дене. Моменталниот водач на бендот е тромбонистот Лари О'Брајан.

## Медија

## Надворешни врски
* Веб-стајт на Глен Милеровиот оркестар 

Категорија:Американска музика
Категорија:Џез
Категорија:Американски музички групи
Категорија:Музички групи основани во 1938 година
Вера Рафајловска

**Вера Рафајловска** (родена на 25 февруари 1947 година) — поранешен министер за економија од август 2006 до јануари 2008 година. Таа е стручњак за даноци, сметководство, финансии и ревизија.

Дипломирала на Економскиот факултет при Универзитетот „Климент Охридски“. До изборот за министер, таа работела како директор-партнер, овластен ревизор и овластен проценител во Рафајловски консалтинг ДОО-Скопје, каде е и главен и одговорен уредник на Репрезент и Даночен практикум, списание за сметководство, финансии, ревизија и даноци.

Од 1991-1998 година била заменик директор и партнер во Центарот за економско-правен консалтинг В&Ф, Скопје, каде била главен и одговорен уредник на стручното списание „*Економско правен советник*“ и работела како презентер на семинари. Во својата професионална кариера била заменик директор во Економски центар од Скопје и советник за економски прашања на генералниот директор во ЈП Комуналец.

Рафајловска е автор и соавтор на повеќе написи во стручни списанија и специјализирани изданија од областа на сметководството, даноците и од областа на практичната примена на меѓународните сметководствени стандарди.

Таа била претседател на Македонската асоцијација на сметководители и финансиери. Зборува француски, словенечки, српски, хрватски и бугарски јазик.

Категорија:Живи луѓе
Категорија:Родени во 1947 година
Категорија:Македонски политичари
Категорија:Македонски уредници
Категорија:Состав на Владата на Република Македонија од 2006
Категорија:Политичари од НСДП
Категорија:Апсолвенти на универзитетот „Св. Климент Охридски“
Словенечки

**Словенечкиот или словенскиот** може да се однесува на:

* Нешто од или поврзано со Словенија, која е земја во Централна Европа.
* Словенечки јазик е јужнословенски јазик кој главно се зборува во Словенија.
* Словенци кои се етно-лингвистичка група која главно живее во Словенија.
* Словенски народи кои се индоевропска етно-лингвистичка група.
* Илменски Словени кое е најсеверното племе на раноисточните Словени.
Грци

**Грците** (грчки: *Έλληνες*, *Елинес*)  — индоевропски народ чија матична држава е Грција, каде што ги има и во најголем број. Конститутивен народ се и на Кипар. Грците го зборуваат грчкиот јазик и имаат православна вероисповед, но постојат помали католички заедници во јонските и егејските острови, последица на вековното италијанско присуство во тие мориња.

## Грците како тема во уметноста и во популарната култура
* „Бачванинот и Гркот“ (*Бачванин и Грк*) - српска народна приказна.

Во делото „Богатството на царот Радован“, српскиот поет Јован Дучиќ вели дека Грците се повеќе љубезни другари, отколку доверливи пријатели. Според него, тие не се љубоморни зашто сметаат дека жената може лесно да се надомести, како и поради тоа што и тој е во состојба да изневери. Во својот роман „Истражител“, српскиот писател Драган Великиќ вели дека „Гркините не се одликуваат со убавина, но кога се убави, тогаш се вистински божици“.

## Надворешни врски

**Омогенија**
* Светски конгрес на Грци во странстви (САЕ)  

**Религиозни** 
* Вселенска патријаршија во Цариград
* Грчка православна патријаршија на Александрија 
* Црква на Грција

**Академски**
* Програма за транснационални заедници на универзитетот во Оксфорд , вклучува документи поврзани со грчката дијаспора 
* Greeks on Greekness  

## Извори




Категорија:Народи
Илирјан Беќири

**Илирјан Беќири** (Тетово, ) — македонски политичар и поранешен министер за култура на Македонија.

## Животопис
Дипломирал на Факултетот за ликовна уметност, отсек сликарство на Тетовскиот универзитет во 1998 година, а магистрирал во 2002 година на Универзитетот во Приштина.

Од 1998-2002 бил асистент на Факултет на ликовна уметност, а од 2002-2005 година и професор на истиот факултет. Беќири има реализирано повеќе самостојни и групни изложби во Македонија и во соседството, а учествувал и на неколку ликовни колонии. Беќири зборува српски, турски и англиски јазик.

Во времето кога бил министер за култра на Македонија се случило скандал со театарската претстава „Тито“, која тој ја забранил, по што набрзо следувала негова оставка ос минисерството.

## Наводи

Категорија:Живи луѓе
Категорија:Министри за култура на Република Македонија
Категорија:Политичари од Тетово
Категорија:Македонски Албанци
Категорија:Состав на Владата на Република Македонија од 2006
Категорија:Политичари од ДПА
Лазар Еленовски

**Лазар Еленовски** (Скопје, 19 март 1971) ― амбасадор на Република Македонија во Белгија. Претходно бил претседател на Социјалдемократската унија и поранешен министер за одбрана на Република Македонија, во периодот од 26 август 2006 до 28 јули 2008 година.

Дипломирал на Економскиот факултет при Универзитетот „Св. Кирил и Методиј“ каде тој исто така бил студент на последипломски студии од областа на Економски развој и меѓународни финансии.

Во февруари 1992 година, тој станал член на СДСМ. Тој бил основач е и генерален секретар на Социјалдемократската младина на Македонија од 1996 до 1999 година, а потоа и нејзин претседател до 2001 година.

Основач е на НВО Млади европејци за безбедност - Македонија во 1995 година. Од март 2001 година до декември 2005 година, тој ја извршувал функцијата генерален секретар на Евро-Атлантскиот Клуб на Македонија, а во декември истата година е избран за претседател на Евро-Атлантскиот Совет на Македонија, членка на Атлантската асоцијација (АТА), која обединува 40 национални атлантски асоцијации од Северна Америка до Средна Азија. Со Евро-Атлантскиот Клуб на Македонија спровел повеќе кампањи за промоција и поддршка на НАТО и ЕУ интегративните процеси на Македонија и за промоција на Јадранската повелба преку кампањата „Во јато кон НАТО“, спроведена во соработка со повеќе невладини организации низ земјата и локалните власти. Еден од основачите е на Форумот за безбедност на Централна и Југоисточна Европа, основал и имплементирал бројни регионални иницијативи за промоција на евро и евро-атлантската интеграција на Македонија и регионот.

На функцијата заменик генерален директор на ЈСП-Скопје, тој бил од април 2001 до мај 2005 година. Од февруари 2005 година, тој бил член на работната група на македонската Влада за формулирање на Комуникациската стратегија за подготовка на Република Македонија за членство во НАТО.

По предвремените парламентарни избори во 2008 година, поради незадоволство што НСДП ја напушти коалицијата со ВМРО ДПМНЕ, Лазар Еленовски, Веле Митановски и Вера Рафајловска ја напуштаат НСДП и на 21 јуни 2008 година ја формираат Социјалдемократската унија. За претседател на партијата е избран Еленовски. На оваа функција останува до Вториот конгрес на партијата, во јуни 2012 година, по што заминува на функцијата амбасадор на Македонија во Белгија.

Покрај македонски, Еленовски зборува албански, англиски, српски и хрватски јазик. Оженет е и татко на две деца.

## Наводи

Категорија:Живи луѓе
Категорија:Политичари од Скопје
Категорија:Министри за одбрана на Република Македонија
Категорија:Состав на Владата на Република Македонија од 2006
Категорија:Политичари од СДСМ
Категорија:Политичари од НСДП
Категорија:Политичари од СДУ
Категорија:Апсолвенти на Економскиот факултет - Скопје
Категорија:Магистри на Економскиот факултет - Скопје
Веле Самак

**Веле Самак**  — министер без ресор на Република Македонија во периодот 2006–2017, задолжен за привлекување странски инвестиции. Дипломирал на студии по економија на Универзитетот во Чикаго. Магистрирал од областа на бизнис администрацијата на Вартон школата при Универзитетот Пенсилванија. 

Иако до сега бил во составот на сите влади на Никола Груевски, во целиот период на неговото министерување почнувајќи од Септември 2006, не донел ниту еден странски инвеститор. Таквиот неуспех го оправдува со светската економска криза но ветува дека во скоро време во индустриската зона Жабени ќе се градела фабрика за кабли за автомобилската индустрија. Преговорите ги водел една година од Јуни 2010 до Јуни 2011.

Во првиот владин кабинет дојде од Корпорацијата Мајкрософт. Претходно работел како потпретседател на Global Quantative Research Group (GQRG), високо рангирана групација со приход од 120 милиони американски долари, каде употребува истражување и технологија со цел да овозможи решенија за инвестициски стратегии на инвеститорите. Во неговата биографија стои дека е единствен аналитичар кој бил унапреден во заменик-претседател по 1,5 година. Оценет со највисока оценка во сите годишни прегледи. Секретар е на Здружението за македонско-американско пријателство. Зборува англиски, српско-хрватски и германски јазик..

## Наводи

Категорија:Македонски политичари
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Глигор Ташковиќ

**Глигор Ташковиќ**  — министер без ресор задолжен за привлекување странски инвестиции во периодот 2006–2008. Тој има повеќе од петнаесет години меѓународно деловно искуство во повеќе од десет индустриски гранки во дваесет земји. Ташковиќ е Американец со македонско потекло кој подолго време живее во Њујорк. Од странските јазици говори англиски, француски, а има познавања и од латински, јапонски, шпански и бугарски јазик.

Дипломирал право, општество и информатика на Универзитетот Корнел, САД, во 1987 година, каде во 1991 година и магистрира менаџмент на Факултетот за менаџмент. Од 1994 година до 2006 е директор и извршен потпретседател за односи со влади, финансиери, нафтени компании и со медиумите на меѓународната корпорација АМБО за подрачјето во Вашингтон, Брисел, Скопје, Тирана и Софија во врска со развојот и финансирањето на трансбалканскиот нафтовод, вреден од 1,5 милијарди американски долари. Бил консултант на проекти и на раководни функции за корпоративна стратегија и развој како и за медиумска покриеност во секторот на финансиските услуги, телекомуникации, воздухопловство, осигурување, шпедиција, недвижнини, нафтената индустрија и медицинска опрема.

## Надворешни врски
* Интервју со Ташковиќ 

Категорија:Македонски политичари
Категорија:Македонски стопанственици
Категорија:Состав на Владата на Република Македонија од 2006
Категорија:Македонци од САД
Зоран Коњановски

**Зоран Коњановски** — министер за одбрана на Република Македонија во периодот 2008–2011 и министер за локална самоуправа во периодот 2006–2007. Коњановски е роден на 3 март 1967 година во Битола. Активист на ВМРО-ДПМНЕ е од 1993 година. Извршувал повеќе функции во битолскиот општински комитет на партијата, а од 2005 е член на Извршниот комитет на ВМРО-ДПМНЕ. 

Дипломирал на Машинскиот Факултет, Универзитет „Св. Климент Охридски“, Битола во 1992 година. Од јуни 1999 година до 2005 година е вработен во ЈП Стрежево - Битола како одговорен инженер за одржување на хидромеханичка опрема. Коњановски за претседател на Советот на општина Битола е избран во 2005 година и таа функција ја извршува до 2006 година, кога на Парламентарните избори е избран за пратеник во Собранието на Република Македонија. Во периодот 2007 и 2008 година ја извршува функцијата Генерален директор на подружница РЕК Битола.

Зоран Коњановски учествувал на многубројни меѓународни и домашни конференции, форуми, семинари и обуки. Тој е оженет со Јасмина со која имаат две деца, Горазд и Дамјан. 

## Наводи

Категорија:Живи луѓе
Категорија:Министри за одбрана на Република Македонија
Категорија:Политичари од Битола
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Политичари од ВМРО-ДПМНЕ
Дамаст

thumb|right|250px|Кревет со постелнина од дамаст
thumb|right|250px|Тапет од дамаст
**Дамаст** или **дамаск** е шарена ткаенина направена од свила, волна, лен, памук или синтетика каде шарата се прави со ткаење. Се прави со едно искривување и еден јаток наизменично. Понекогаш се користат дијагонални и други врзивни нишки.  Поимот првобитно се однесувал на орнаментални свилени штофови, кои биле преплетени во сложени шари на кои понекогаш им се придодавале златни и други метални конци. Денес дамастот се прави од свила, лен или штофови од типот на лен, ткаени со цветни, овошни, животински или други орнаментални дезени.

Дамастот за првпат почнал да се изработува во Кина, Индија, Персија и Сирија, а потоа и во Византија. Денешното име оваа ткаенина го добила во XII век по градот Дамаск кој произведувал најдобри ткаенини.

Денес дамаст направен од лен, памук или синтетика се користи за чаршафи за маса или постелнини. Најквалитетниот дамаст се прави од фино ленено предиво кои иако е кафено за време на изработката, на крајот станува сосема бело. Шарите се добиваат со нормално поставување на долги конци, кои ја одбиваат светлината различно, зависно од аголот на сонцето; ефектот исто така се менува со менување на положбата на посматрачот. Потиснати ефекти се добиваат со пократко предиво или со специјално ткаење. Овие методи се способни да илустрираат која било тематика доколку цената на чинење не е проблем. Најфини резултати се добиваат со користење на т.н. предиво „двоен дамаст“.
## Наводи

Категорија:Текстил
Сулејман Рушити

**Сулејман Рушити** (роден на  година во Чајле, Гостиварско) — македонски режисер и политичар.

## Животопис

Рушити дипломирал режија на Факултетот за драмски уметности во Тирана во 1997 година. Од 1998-2001 бил ангажиран како режисер во Македонска радио-телевизија, а во 2001 и 2002 година бил директор на Театарот на народностите во Скопје.

Рушити бил основач и директор на театарот Алтернативе, Скопје во периодот од 1998-2002 година. Во 2002 година бил еден од основачите на културниот магазин Алтернатива, а во текот на 2002-2003 година бил член на одборот на „Про хелветиа“. Посетувал повеќе обуки од областа на управување на установите од културата во странски образовни установи. Рушити зборува англиски, германски, српски и италијански јазик.

## Политичка кариера

Сулејман Рушити во периодот од 28 август 2006 до 27 јули 2008 година ја извршувал функцијата Министер за образование и наука како член на ДПА. По основањето на партијата Нова демократија, Рушити станал нејзин член, за да во 2011 година го најави своето повлекување од политиката.

## Наводи

Категорија:Луѓе од Чајле
Категорија:Живи луѓе
Категорија:Македонски политичари
Категорија:Македонски Албанци
Категорија:Југословенски Албанци
Категорија:Состав на Владата на Република Македонија од 2006
Категорија:Министри за образование и наука на Република Македонија
Категорија:Политичари од ДПА
Категорија:Политичари од Нова демократија (Македонија)
Категорија:Македонски режисери
Аднан Ќахил

**Аднан Ќахил** (тур: Adnan Kâhil) — македонски политичар од турска етничка припадност. Роден е во 1960 година во Скопје. Од 1998 е претседател на Партија за движење на Турците во Македонија.

Дипломирал на хемискиот факултет во Скопје при универзитетот „Св. Кирил и Методиј“ и е пред одбрана на докторската дисертација при ПМФ - Скопје. Работел како наставник по физика во ОУ Тефејуз - Скопје, главен инженер во ОХИС, професор по хемија во гимназијата Јосип Броз Тито, професор на педагошкиот факултет во Скопје .

Од 1998 до 2000 година бил министер без ресор во владата предводена од ВМРО-ДПМНЕ, а во 2000-2002 година бил советник на претседателот на владата. На парламентарните избори во 2002 година е избран за пратеник од редовите на коалицијата ВМРО-ДПМНЕ и ПДТ. Зборува турски, македонски, англиски и албански јазик.

## Надворешни врски

Категорија:Политичари од Скопје
Категорија:Македонски Турци
Категорија:Состав на Владата на Република Македонија од 2006
Категорија:Апсолвенти на универзитетот „Св. Кирил и Методиј“
Категорија:Живи луѓе
Живко Јанкуловски

**Живко Јанкулоски** (роден на  во , Крушевско) — македонски политичар и претседател на Партијата на обединетите демократи (ПОДЕМ). Од 2006 до 2008 година, тој бил вицепремиер задолжен за земјоделство и образование и потпретседател на Нова социјалдемократска партија.

Јанкуловски е доктор по земјоделски науки. Дипломирал на Земјоделскиот факултет при Универзитетот „Кирил и Методиј“ во Скопје. Специјализирал во областа на поледелството во Франција и САД.

Работел како стопанственик на повеќе работни места во претпријатието Пелагонија од Битола, бил директор на РЕ Радобор, ЗИК Пелагонија - Битола. Бил професор на Вишата земјоделска школа при Универзитетот „Св. Климент Охридски“ од Битола, професор во областа на растителното производство и технологијата на прехранбени производи на Факултетот за биотехнички и Техничкиот факултет при Универзитетот Св. Климент Охридски - Битола, продекан за финансии и наука на Факултетот за биотехнички науки. Бил и претседател на Сенатот на Универзитетот Св. Климент Охридски.

Во периодот 1994-1998 бил пратеник во Собранието на Република Македонија од редовите на СДСМ.

## Наводи

Категорија:Живи луѓе
Категорија:Луѓе од Алданци
Категорија:Македонски политичари
Категорија:Состав на Владата на Република Македонија од 2006
Категорија:Пратенички состав 1994-1998
Категорија:Политичари од НСДП
Категорија:Апсолвенти на универзитетот „Св. Кирил и Методиј“
Категорија:Вицепремиери на Македонија
Категорија:Македонски универзитетски професори
Љупчо Мешков

**Љупчо Мешков** (роден во  година во Скопје) — македонски политичар.

## Животопис

Љупчо Мешков дипломирал на Правниот факултет на Универзитетот „Св. Кирил и Методиј“ во Скопје. Професионалната кариера ја остварил во Фондот за пензиското и инвалидското осигурување на Македонија, каде се вработил во 1973 година и извршувал повеќе раководни и советнички функции, со прекин од четири месеци, кога извршувал должност на секретар на Секретаријатот за организација и прописи во Собранието на Град Скопје. Во периодот 2000-2002 година, тој бил генерален директор на Фондот. Освен тоа, Мешков бил и член на претседателството на Спортското друштво Вардар, во периодот од октомври 1993 до септември 1994 година.

На Парламентарните избори од 1994 година, 2002 и 2006 година бил избран за пратеник во Собранието на Република Македонија од редовите на Либералната партија на Македонија.

Во периодот од 28 август 2006 до 27 јули 2008 година, тој ја извршувал функцијата Министер за труд и социјална политика на Република Македонија.

## Наводи

Категорија:Живи луѓе
Категорија:Политичари од Скопје
Категорија:Состав на Владата на Република Македонија од 2006
Категорија:Политичари од ЛПМ
Категорија:Политичари од НЛП
Категорија:Министри за труд и социјална политика на Република Македонија
Категорија:Апсолвенти на Правниот факултет „Јустинијан I“ - Скопје
Врста (должина)

**Врста** (руски: *верста*) е застарена руска единица мерка за должина. Во една врста има 500 сажена , што значи дека врстата е еднаква на 1066.8 метри (3500 стапки).

Една **межеваја верст** (гранична врста) е двојно подолга од обичната врста.

Денес зборот *врста* се користи колоквијално како синоним за километар.

## Поврзано
* Застарени руски мерни единици

## Надворешни врски
* Таблица за претворање 
* Традиционални руски мерки  

Категорија:Застарени мерни единици
Категорија:Единици за должина
Твид

мини|десно|250п|Еден тип твид
**Твид** (англ. *tweed*) е груба недообработена волнена ткаенина со мек, отворен и флексибилен состав налик на шевиотска волна или рачна ткаенина, но погусто исткаена. Се прави или прост или како испреплетена ткаенина во коцки, дијаголанли или рибина коска. Интересни потиснати колоритни ефекти се добиваат со засукување на разни нишки во предиво со два или три страка. Твидовите се многу трајни, топли и заштитуваат од влага, што значи дека се идеални за носење надвор.

Првобитното име на оваа ткаенина било „твил“ (дијагонална ткаенина) каде ткаенината не се изработувала просто, туку само во дијагонали. Денешното име е грешка на еден трговец од Лондон, кој околу 1830 г. добил писмо за испорачка на твил, но го протолкувал ракописот дека се работи за пратка со трговско име дадено по шкотската река Твид долж која се наоѓале многу текстилни работилници. Помислувајќи дека се работи за марка „Твид“, трговецот овие ткаенини ги рекламирал под тоа име, и така називот се задржал до денес.

Твид бил омилениот материјал на кралот Едвард VII и неговиот татко, кралот Џорџ V.

## Видови твид
[мини|десно|220п|Хариски твид со дезен „[рибина коска“]]
* Хариски твид: Луксузен рачно ткаен од жителите на островите Харис, Луис, Ујст и Бара (Надворешни Хебриди) во Шкотска, со своја локална волна. Порано овој твид се предел и боел рачно со локални природни бои добиени од лишаи од родот Пармелија.
* Донеголски твид: Рачно ткаен твид од грофовијата Донегол, Ирска. Како и Надворешните Хебриди, во Донегол твидот се произведува со векови, од локални материјали. Ридовите и блатата на во Донегол се особено погодни за чување овци, а за боење на ткаенините се користат домородни растенија како капината, фуксија, смил и мов. Најпознат произведувач на твид во Ирска е Magee of Donegal, во градот Донегол во Алстер. 
* Свилен твид: Ткаенина груба свила со шари типични за волнени ткаенини.

## Наводи

## Литература
* Dunbar, John Telfer: *The Costume of Scotland*, London: Batsford, 1984, ISBN 0-7134-2534-2 1984 (мека подвеска 1989, ISBN 0-7134-2535-0)

Категорија:Текстил
Имер Алиу

**Имер Алиу** (роден 26 март 1977 во Слатино) ― македонски министер за животна средина и просторно планирање. Дипломирал на Правниот факултет при Универзитет на Југоисточна Европа во Тетово. Во 2004 и 2005 година, тој бил координатор на Информативниот центар на Општина Теарце. Од 2005 година, тој бил портпарол на ДПА и член на Централното претседателство на партијата. Алиу говори англиски јазик.

## Наводи

Категорија:Македонски политичари
Категорија:Македонски Албанци
Категорија:Состав на Владата на Република Македонија од 2006
Категорија:Луѓе од Слатино (Тетовско)
Категорија:Политичари од ДПА
Категорија:Пратенички состав 2011-2014
Категорија:Живи луѓе
Категорија:Вицепремиери на Македонија
Педа

мини|десно|250п|Илустрација на педа
**Педа** — единица мерка за должина која се користи кај многу словенски народи. Го претставува растојанието помеѓу врвот од палецот и врвот од малиот прст кога дланката е наполно раширена, кое е еднакво на 17,78 см.

Педата се делела на 4 вршоци (1 вршок = ~ 4,44 см)

## Поврзано
* Чеперок
* Лакот (мерка)

## Наводи

Категорија:Единици за должина
Категорија:Застарени мерни единици
Категорија:Словенски мерни единици
Михајло Маневски

**Михајло Маневски** (роден на  година во Башино Село, Велешко) — македонски правник и политичар. За време на комунизмот, тој бил член на Извршниот совет на Собранието на СРМ (од 1986 до 1991), а по осамостојувањето на Македонија бил министер за правда од 2006 до 2011 година.

## Животопис

Маневски е роден во велешко Башино Село на 26 декември 1937 година. Дипломирал на Правниот факултет во Скопје во 1960 година. Во текот на својата кариера, тој извршувал голем број на функции. Бил заменик околиски јавен обвинител во Штип, јавен обвинител во Основното јавно обвинителство во Велес, а од 1966 до 1976 година бил заменик на Окружниот јавен обвинител во Скопје. Од 1976 до 1984 година, тој бил заменик на јавниот обвинител на Македонија. Од 1984 до 1986 година, тој бил претседател на Окружниот суд во Скопје.

Во 1986 година, тој бил избран за член на Извршниот совет на Собранието на СРМ и министер за правосудство и управа. Функцијата ја извршувал до 1991 година.

Од 1994 до 2000 година бил советник во Владата, а во 2000 година бил именуван за заменик на јавниот обвинител на Македонија. Во 2002 година бил избран за член на Државната комисија за спречување на корупцијата, а во декември 2005 година бил избран и за нејзин претседател.

По победата на ВМРО ДПМНЕ на изборите во 2006 година, Маневски бил избран за министер за правда во владата на Никола Груевски. Во 2008 година е реизбран на истата функција, на која останал до 2011 година.

Маневски работел на подготвување на голем број законски и подзаконски акти од областа на правосудството, казненото право, финансискиот криминал и корупцијата и во работни тела за изготвување на амандмани на уставни одредби. Учествувал на повеќе меѓународни конференции за прашањата на организираниот криминал, особено финансискиот криминал и корупцијата. Во 2003 година ја издаде книгата Казнено правна заштита на јавните финансии - правни аспекти и практични искуства, а во 2005 година ја издаде втората книга Корупцијата во Република Македонија - Превентивни и казнени мерки за спречување. Објавил и повеќе научни трудови, во стручни списанија и билтени од областа на казненото право и финансискиот криминал и корупцијата.

## Наводи

Категорија:Живи луѓе
Категорија:Луѓе од Башино Село
Категорија:Македонски политичари
Категорија:Југословенски политичари
Категорија:Македонски обвинители
Категорија:Југословенски обвинители
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Политичари од ВМРО-ДПМНЕ
Категорија:Министри за правда на Република Македонија
Категорија:Апсолвенти на Правниот факултет „Јустинијан I“ - Скопје
Аце Спасеновски

**Ацо Спасеноски** — поранешен министер за земјоделство, шумарство и водостопанство, роден на 31 март 1969 во Кичево. Дипломирал на Земјоделскиот факултет во Скопје во 1994 година, на отстекот Сточарство. По дипломирањето до 1996 година, тој поседувал сопствена млекарница. Работел во стопански друштва и на повеќе проекти како советодавец за фармерство и земјоделство, а од 2002 година е директор на претпријатието Гаранти Фонд.

Спасеноски од 2001 година е претседател на НВО Центар за потикнување на развојот на мали и средни претпријатија. Во неговата биографија се наведува дека има изготвено над 280 бизнис планови, проекти, студии и спроведено семинари за потребите на Владата на РМ, меѓународни банки и за организации од сферата на земјоделството и воопшто од стопанството. Посетувал десетина обуки од странски и меѓународни експерти од областа на финансиска анализа на пазарот и работење на претпријатија Спасеноски е оженет и татко на три деца. Зборува руски и англиски јазик. Во периодот од 2010-2014 бил избран за вондреден и оплномоштен амбасадор на Македонија во Киев, Украина.

На 1 февруари 2019 година, тој бил приведен во истрага поврзана со злоупотреби на земјоделска помош и издавање државно земјоделско земјиште, заедно со Михаил Цветков, Љупчо Димовски, Кристијан Делев. На 9ти Март 2022 година истрагата е затворена со објаснување дека во дејствијата преземени од нивна страна не се содржани елементи на кривично дело и се запира истражната постапка.

{{ОСНОВНОПОДРЕДУВАЊЕ:Спасеновски, Аце}
Категорија:Политичари од Кичево
Категорија:Состав на Владата на Република Македонија од 2006
Категорија:Состав на Владата на Република Македонија од 2008
Категорија:Амбасадори на Македонија во Украина
Категорија:Апсолвенти на универзитетот „Св. Кирил и Методиј“
Имер Селмани

**Имер Селмани** (албански: *Imer Selmani*; Скопје, ) — македонски политичар, поранешен вицепремиер и Министер за здравство на Република Македонија. Дипломирал на Медицинскиот факултет при Универзитетот „Свети Кирил и Методиј“ во Скопје. Израснат е и живее во селото Шишево. Тој e основач на политичката партија Нова демократија.

## Кариера
Во 2000 година бил избран за градоначалник на Општина Сарај, а на локалните избори во 2005 бил реизбран на таа позиција. Селмани од 2003 година, сè до формирањето на неговата партија *Нова демократија* бил потпретседател на ДПА. На ова место дошол откако од 2001-2003 година бил претседател на партискиот огранок за Сарај. Имер Селмани од 2002 до 2005 година бил потпретседател на Заедницата на единиците на локалната самоуправа.

Во 2006 година се кандидирал за пратеник од ДПА на парламентарните избори на кои победила ВМРО-ДПМНЕ. Во Владата на Никола Груевски бил избран за министер за здравство. На 2 септември 2008 година го најавил формирањето на партијата Нова демократија, а ја промовирал на 14 септември. Се кандидирал за претседател на Македонија на претседателските избори 2009 година како кандидат на Нова демократија. На предвремените парламентарни избори во 2011 година, неговата партија Нова демократија доживува пораз, и поради неосвојувањето на ниеден пратенички мандат, тој на 7 јуни 2011 година поднесол оставка како претседател на партијата.

### Вон политиката
Селмани од 1993 година се занимава со бизнис со моторни масла и автоделови.

## Наводи

Категорија:Живи луѓе
Категорија:Политичари од Скопје
Категорија:Македонски Албанци
Категорија:Состав на Владата на Република Македонија од 2006
Категорија:Политичари од ДПА
Категорија:Политичари од Нова демократија (2008)
Категорија:Вицепремиери на Македонија
Категорија:Луѓе од Шишево
Сантиметар

мини|десно|300п|Линијар со дециметар, сантиметар и милиметар за споредба
**Сантиметар** (симб. **см**) — единица за должина еквивалентна на 1/100 од метарот, и е припаѓа на SI-системот, во делот единици за должина. Сантиметарот е исто така и дел од метричкиот систем. Еквивалентна единица за површина е сантиметар квадратен, соодветна единица за волумен е сантиметар кубен.

милиметар &lt;&lt; **сантиметар** &lt;&lt; дециметар &lt;&lt; метар &lt;&lt; километар

## Сантиметарот како тема во уметноста
* „Цел сантиметар“ - расказ на македонската писателка Оливера Ќорвезироска од 2010 година.
## Наводи

Категорија:Единици за должина
Категорија:СГС-единици
Километар

мини|Изворната дефиниција за километар

**Километар** (симбол: **км** или **km**) е единица мерка за должина која изнесува 1000 метри. Припаѓа на SI системот, и е исто така дел од метричкиот систем. Еквивалента единица за површина е километар квадратен, а за волумен километар кубен.

;Подединици
милиметар &lt;&lt; сантиметар &lt;&lt; дециметар &lt;&lt; метар &lt;&lt; **километар**

Категорија:Единици за должина
Категорија:1000 (број)
Муса Џафери

**Муса Џафери** (албански: *Musa Xhaferi*,  во ) — македонски политичар од албанска народност. Тој дипломирал на економскиот факултет при универзитетот во Приштина во 1984 година, а магистерски студии по економија завршил на универзитетот во Цирих, во 1995 година. Завршил и специјалистички студии по педагогија на академијата за образование на возрасни во Луцерн, во 2000 година. 

Зборува германски, а се служи и со француски јазик. Во периодот 1996–2001 година работи како педагог-андрагог во Луцерн, Швајцарија. 
Џафери функцијата заменик-претседател ја вршел и во владите на Бранко Црвенковски и Владо Бучковски во периодот од 1 октомври 2002 до 6 јули 2006 година. Бил министер за локална самоуправа во периодот 2008–2011 и вицепремиер за спроведување на Рамковниот договор од 2011 до 2016.

Категорија:Живи луѓе
Категорија:Македонски политичари
Категорија:Македонски Албанци
Категорија:Состав на Владата на Република Македонија од 2002
Категорија:Состав на Владата на Република Македонија од 2004
Категорија:Состав на Владата на Република Македонија од 2008
Категорија:Состав на Владата на Република Македонија од 2011
Категорија:Членови на ОНА
Категорија:Политичари од ДУИ
Категорија:Вицепремиери на Македонија
Минчо Јорданов

**Минчо Јорданов** (роден во Штип на 1 јули 1944 година) — македонски стопанственик и политичар.

Дипломирал на Технолошко-металуршкиот факултет во Белград 1968 година. Зборува руски и англиски јазик.

Од 1992 година е ангажиран во „Дуферко“ С.А. од Лугано, Швајцарија, претпријатие кое работи во сферата на челичниот сектор. Од 1994 година е член на Одборот на директор на ова претпријатие и одговорен за земјите на поранешниот Советски Сојуз, а од 1997 година е претседател на Одборот на директори на „Макстил“ АД Скопје и член на Одборот на „Дуферко“, од каде доаѓа во новата влада.

Од 1989 до 1992 година е директор на претставништвото на „Технометал-Вардар“ во Москва, а претходно од 1983 година генерален директор на Рудници и железарница „Скопје” - Скопје.

Во владата на Владо Бучковски, ја извршувал функцијата заменик претседател на владата задолжен за економски систем. Во ноември 2013 година беше еден од основачите на Алијансата за позитивна Македонија.

Јорданов е сопственик на винаријата „Стоби“, „Бетон“, „Факом“, „Ремедика“ и на весниците „*[[Нова Македонија]]*“ и „''Капитал''“.

## Наводи

Категорија:Живи луѓе
Категорија:Политичари од Штип
Категорија:Македонски стопанственици
Категорија:Состав на Владата на Република Македонија од 2004
Категорија:Вицепремиери на Македонија
Категорија:Родени во 1944 година
Дециметар

мини|десно|300п|Линијар со дециметар, сантиметар и милиметар за споредба
**Дециметар** (симбол: **дм** или **dm**) — единица мерка за должина еднаква на 10 сантиметри или една десеттина од метар.

милиметар &lt;&lt; сантиметар &lt;&lt; **дециметар** &lt;&lt; метар &lt;&lt; километар

Категорија:Единици за должина
Азис Положани

**Азис Положани** (роден на 15 февруари 1957 година во Ливада) — македонски професор, доктор и политичар.

## Животопис

Положани дипломирал на Медицинскиот факултет во Приштина во 1980 година. Последипломски студии и специјализација завршил во Загреб во 1988 година, а субспецијалистички студии во Швајцарија во 1991 година.

Од 1983 до 1990 година, тој работел на Медицинскиот факултет во Приштина. Од 1998 до 2002 година, тој бил пратеник во Собранието на Република Македонија. Автор е и соавтор на повеќе од двесте научни и професионални студии од областа на медицината.

Функцијата Министер за образование и наука ја извршувал од 1 ноември 2002 до 6 јули 2006 година.

## Наводи

Категорија:Живи луѓе
Категорија:Луѓе од Ливада
Категорија:Македонски политичари
Категорија:Македонски Албанци
Категорија:Југословенски Албанци
Категорија:Состав на Владата на Република Македонија од 2002
Категорија:Состав на Владата на Република Македонија од 2004
Категорија:Министри за образование и наука на Република Македонија
Категорија:Политичари од ДУИ
Садула Дураку

**Садула Дураку** ( во , Кумановско) — македонски политичар од албанска етничка припадност. Дипломирал на машинскиот факултет при универзитетот во Приштина во 1990 година. На функцијата министер за земјоделство, шумарство и водостопанство доаѓа од царинската управа каде ја вршел функцијата заменик-директор.

Од 1997 до 2000 година бил наставник во техничкото училиште „Наце Буѓони“ во Куманово, а во периодот од 2000 до 2002 година е виш царински соработник во царинската управа. Бил градоначалник на општина Липково во периодот 2009–2017. Во 2017 бил назначен за министер за животна средина и просторно планирање.

Дураку бил учесник во воениот конфликт од 2001. Тој во летото 2001 со уште двајца припадници на ОНА го завртел вентилот за довод на вода од Липковското Езеро по што населените места од кумановскиот крај немале вода неколку седмици. Поради тој случај го добил прекарот „Командант Вентили“, а за настанот бил отворен и судскиот предмет „Липковска брана“.

## Наводи

## Надворешни врски

Категорија:Живи луѓе
Категорија:Македонски политичари
Категорија:Политичари од ДУИ
Категорија:Македонски Албанци
Категорија:Состав на Владата на Република Македонија од 2004
Категорија:Липково
Категорија:Луѓе од Куманово
Категорија:Вицепремиери на Македонија
Јован Манасиевски

**Јован Манасиевски** (роден на  година во ) — македонски политичар, поранешен министер и поранешен претседател на Либерално демократската партија.

## Животопис

Јован Манасиевски дипломирал на Универзитетот „Св. Кирил и Методиј” во Скопје во 1994 година на студии по социологија. Во периодот од 1997 до 2002 година бил советник на градоначалникот на Град Скопје, за комуникации и координација на меѓународната соработка. Од 3 октомври до 31 октомври 2002 година, тој бил пратеник во Собранието на Република Македонија, а од 1 ноември до 1 јуни 2002 е член на Владата и Министер за труд и социјална политика. Од 3 јуни 2004 до 6 јули 2006 година Манасиевски е заменик-претседател на Владата и министер за одбрана.

На 11 февруари 2007 година бил избран за претседател на ЛДП, и на таа функција се задржал до 6 јуни 2011 година, веднаш по Парламентарните избори, кога си поднел оставка.

## Наводи

Категорија:Живи луѓе
Категорија:Министри за одбрана на Република Македонија
Категорија:Министри за труд и социјална политика на Република Македонија
Категорија:Состав на Владата на Република Македонија од 2002
Категорија:Состав на Владата на Република Македонија од 2004
Категорија:Политичари од Гостивар
Категорија:Пратенички состав 2008-2011
Категорија:Пратенички состав 2006-2008
Категорија:Македонски социолози
Категорија:Политичари од ЛДП
Категорија:Апсолвенти на Филозофскиот факултет - Скопје
Зоран Шапуриќ

**Зоран Шапуриќ** ( во Ниш) — македонски политичар и публицист.

## Животопис
Шапуриќ е роден во Ниш на 10 јуни 1958 година. Дипломирал на Правниот факултет во Скопје во 1982 година, каде и магистрирал во 1999 година. Има положено правосуден и нотарски испит. Зборува англиски и германски јазик, а има објавено повеќе стручни и научни трудови во земјата и во странство. Зоран Шапуриќ на позицијата министер за животна средина и просторно планирање доаѓа од местото пратеник во Собранието на Македонија.

Од 1983 до 1985 година работи како судски приправник, стручен соработник и виш стручен соработник во Уставниот суд на Македонија, а од 1985 до 1990 година е советник за меѓународно-стопанско право и директор на сектор во МЗТ-Комерц. Во периодот од 1991 до 1996 година е избран за претседател на собранието на општина Кисела Вода, а од 1994 до 1998 година е пратеник во Парламентот.

## Наводи

## Надворешни врски
*Целосна биографија

Категорија:Живи луѓе
Категорија:Македонски политичари
Категорија:Политичари од Ниш
Категорија:Состав на Владата на Република Македонија од 2004
Категорија:Пратенички состав 1994-1998
Категорија:Апсолвенти на Правниот факултет „Јустинијан I“ - Скопје
Категорија:Магистри на Правниот факултет „Јустинијан I“ - Скопје
Ризван Сулејмани

**Ризван Сулејмани** (албански: *Rizvan Sulejmani*; , ) — македонски политичар, поранешен пратеник на ПДП, заменик-министер за одбрана и министер за локална самоуправа во Владата на СДСМ и на ДУИ и директор на Институтот за политички и мултикултурни студии.

## Животопис
Сулејмани е роден на 8 јануари 1957 година во скопско Љубин. Дипломирал на Електротехничкиот факултет во Скопје, а магистрант е на Европски интеграции и комуникации. Добро знае англиски, а се служи и со францускиот јазик.

Сулејмани на функцијата министер за локална самоуправа, дошол од функцијата заменик на министерот за одбрана што ја извршувал од 12 ноември 2002 година, до формирањето на владата на Владо Бучковски.

Во периодот од 1996 до 2002 година Сулејмани бил пратеник во македонското Собрание, член на повеќе негови комисии, како и член на Делегацијата на Парламентот на Република Македонија во Парламентот на НАТО.

По дипломирањето, Ризван Сулејмани работи како професор во гимназијата „Зеф Љуш Марку”, а потоа и како раководител на Компјутерскиот центар во Републичкиот трудов инспекторат.

## Наводи

Категорија:Живи луѓе
Категорија:Македонски политичари
Категорија:Македонски Албанци
Категорија:Состав на Владата на Република Македонија од 2002
Категорија:Луѓе од Љубин
Категорија:Политичари од ДУИ
Категорија:Пратенички состав 1994-1998
Категорија:Пратенички состав 1998-2002
Благоја Стефановски

**Благој Стефановски** **Баге** (роден во Битола на  , починал на ) — македонски политичар.

## Животопис
Дипломирал на отсекот за драмски глумци на Факултетот за драмски уметности во 1975 година. Добро знае руски јазик, а се служи и со англиски. Од 1975 до 1980 година бил директор на Битолскиот народен театар. Бил претседател на Фестивалот „Браќа Манаки”, претседател на Советот и селектор на драмската програма на Фестивалот „Охридско лето” и претседател на Фестивалот „Војдан Чернодрински”.

Од 1994 до 1998 година бил пратеник во Собранието на Република Македонија. Од 1 ноември 2002 година до 6 јули 2006 ја извршува функцијата министер за култура.

## Награди
Во 2019 година доделена му е наградата „4 Ноември“ за животно дело.

## Наводи

Категорија:Политичари од Битола
Категорија:Министри за култура на Република Македонија
Категорија:Состав на Владата на Република Македонија од 2002
Категорија:Состав на Владата на Република Македонија од 2004
Категорија:Политичари од СДСМ
Категорија:Добитници на наградата „4 Ноември“
Категорија:Апсолвенти на Факултетот за драмски уметности - Скопје
System of a Down

**System of a Down** е ерменско-американска хеви метал група формирана во 1994 година во Глендејл (Калифорнија). Групата ја сочинуваат Серж Танкијан (вокали, клавијатура и ритам гитара), Дарон Малакијан (гитара и вокали), Шаво Одаџијан (бас гитара) и Џон Долмајан (тапани и перкусија). Бендот има издадено 5 албуми од 1998 година досега. Трипати беа номинирани за Греми наградите, на кои еднаш победија. Во 2006 година групата замина на неодредена пауза и сите четири членови сега работат на одделени проекти.

Во ноември 2010, објавија дека се враќаат на сцената во 2011 на турнеја, притоа заблагодарувајќи се на своите обожаватели за поддршката на нивните соло проекти.

## Дискографија
* *[[System of a Down (албум)|System of a Down]]* (1998)
* *[[Toxicity (албум)|Toxicity]]* (2001)
* *[[Mezmerize]]* (2005)
* *[[Hypnotize]]* (2005)

## Членови

### Моментална постава
* Серж Танкијан (вокали)
* Дарон Малакијан (гитара)
* Шаво Одаџијан (бас-гитара)
* Џон Долмајан (тапани и перкусија)

### Поранешни членови
* Енди Кахтуриан (тапани и перкусија)

## Наводи

## Надворешни врски
* Официјално мрежно место (англиски)

*
Категорија:Американски алтернативен метал музички групи
Категорија:Алтернативен метал музички групи
Категорија:Музички групи основани во 1994 година
Серж Танкијан

**Серж Танкијан** ()  е роден е на  година во Бејрут, Либан. Тој е ерменско-американски музичар кој од својата петгодишна возраст па сè досега живее во Лос Анџелес, Калифорнија (САД). Тој во својот бенд System of a Down е вокалист, а понекогаш свири и на гитара. Тој е најстариот член на бендот.

## Наводи

## Надворешни врски
*Официјалната страница на Серж Танкијан
*Serjical Strike (официјална страница)
*Бразилската обожавателска страница 
*System of a Down (официјална страница)
*

Т
Т
Т
Категорија:Живи луѓе